
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 261 


27 Νοεμβρίου 2000 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 319 
Τρόπος εξέτασης των μαθητών Γυμνασίου στα μαθήμα¬ 
τα: Νεοελληνική Γλώσσα και Γραμματεία, Αρχαία Ελ¬ 
ληνική Γλώσσα και Γ ραμματεία, Ιστορία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 1566/85 (ΦΕΚ 
167/Α) «Δομή και λειτουργία της Πρωτοβάθμιας και της 
Δευτεροβάθμιας Εκπαίδευσης και άλλες διατάξεις» 

2. Τις διατάξεις του άρθρου 29 του Ν.1558/85 (ΦΕΚ 
136/Α) και του άρθρου 27 του Ν.2881/92 (ΦΕΚ 154/Α), ό¬ 
πως αντικαταστάθηκαν με την παράγραφο 2 του άρθρου 
1 του Ν.2469/97 (ΦΕΚ38/Α) και το γεγονός ότι απότις δια¬ 
τάξεις αυτού του διατάγματος δεν προκαλείται δαπάνη 
σε βάρος του κρατικού προϋπολογισμού. 

3. Την με αριθμό 20 / 2000 πράξη του Παιδαγωγικού Ιν¬ 
στιτούτου, σύμφωνα με τις διατάξεις της παραγράφου 2 
του άρθρου 24 του Ν. 1566/85 

4. Την με αριθμ. 429 / 2000 γνωμοδότηση του Συμβουλί¬ 
ου της Επικράτειας, με πρόταση του Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

1. Οι Κλάδοι του μαθήματος της Νεοελληνικής Γλώσ¬ 
σας και Γραμματείας στο Γυμνάσιο ορίζονται ως ακολού¬ 
θως: α. Νεοελληνική Λογοτεχνία και β. Γλωσσική Διδα¬ 
σκαλία. 

2. Οι Κλάδοι του μαθήματος της Αρχαίας Ελληνικής 
Γλώσσας και Γ ραμματείας στο Γ υμνάσιο ορίζονται ως α¬ 
κολούθως: α. Αρχαία Ελληνική Γλώσσα και β. Αρχαία Ελ¬ 
ληνικά Κείμενα από μετάφραση. 

Άρθρο 2 

Ο τρόπος εξέτασης της Νεοελληνικής Γλώσσας και 
Γ ραμματείας κατά Κλάδο του μαθήματος ορίζεται, κα- 
ταργουμένηςτης παραγράφου 2Ατου άρθρου 1 του Π.Δ. 
427/86 (ΦΕΚ 201/Α), ως ακολούθως: 

Α. Νεοελληνική Λογοτεχνία: 

Οι μαθητές απαντούν σε τέσσερις ερωτήσεις που αφο¬ 
ρούν πεζό ή ποιητικό κείμενο (ολόκληρο ή απόσπασμα) 
διδαγμένο στην οικεία τάξη. Η κάθε ερώτηση μπορεί να α¬ 
ναλύεται σε δύο ισοδύναμα υποερωτήματα, τα οποία 
προέρχονται από την ίδια θεματική ενότητα. 


Οι ερωτήσεις αναφέρονται: 

Ερώτηση 1η. Στο περιεχόμενο του κειμένου (κατανόη¬ 
ση ή ερμηνεία ή σύντομη αποτίμηση φράσεων/τμημάτων 
του κειμένου ή περίληψη). 

Ερώτηση 2η. Στη δομή του κειμένου (μορφοποίηση πα¬ 
ραγράφων ή θεματικές ενότητες ή αφηγηματικές τεχνι¬ 
κές). 

Ερώτηση 3η. Στη γλωσσική αποτίμηση του κειμένου. Η 
ερώτηση αναλύεται σε δύο ισοδύναμα υποερωτήματα: 

α. κύρια γνωρίσματα ή ιδιοτυπίες στη γλώσσα και την 
έκφραση κ.ά. 

β. σχήματα λόγου (εικόνες, μεταφορές κ.ά). 

Ερώτηση 4η. Στην αξιολογική κρίση του συγκεκριμένου 
κειμένου. Η ερώτηση εναλλακτικά μπορεί να περιλαμβά¬ 
νει: 

- χαρακτηρισμούς προσώπων ή και καταστάσεων, 

- εντοπισμό ή και παραλληλισμό αξιών και ιδεών που έ¬ 
χουν σχέση με την εποχή του έργου και τη βιωματικότητα 
των μαθητών/τριών. 

- σύγκριση με άλλα έργα του ίδιου συγγραφέα ή άλλων 
συγγραφέων της εποχής ή της Σχολής (μόνο για τη Γ τά¬ 
ξη Γ υμνασίου) 

Οι ερωτήσεις είναι ισοδύναμες και βαθμολογούνται με 
πέντε (5) μονάδες η κάθε μία (4X5=20). 

Β. Γλωσσική Διδασκαλία: 

Για την εξέταση στη Γλωσσική Διδασκαλία δίνεται 
στους/στις μαθητές/τριες ένα κείμενο (ή απόσπασμά 
του), φωτοτυπημένο από το σχολικό ή άλλο βιβλίο ή από 
εφημερίδα ή περιοδικό ή ένα κείμενο ειδικά τροποποιη¬ 
μένο για τις ανάγκες της αξιολόγησης. Το κείμενο αντα- 
ποκρίνεται στην αντιληπτική ικανότητα των μαθητών της 
συγκεκριμένης τάξης και σχετίζεται με τους θεματικούς 
κύκλους οι οποίοι περιέχονται στα αντίστοιχα σχολικά βι¬ 
βλία. Το κείμενο αυτό είναι δυνατόν να συνοδεύεται από 
σκίτσα ή άλλες εικόνες που αναφέρονται στη συγκεκρι¬ 
μένη θεματική. 

Οι μαθητές καλούνται: 

1. Να απαντήσουν σε τέσσερις (4) ερωτήσεις διαφόρων 
τύπων με τις οποίες ελέγχεται η ικανότητα των μαθη¬ 
τών/τριών: 

α. στην κατανόηση του κειμένου με απάντηση σε μία ε¬ 
ρώτηση για το περιεχόμενο του κειμένου ή με την περιλη¬ 
πτική απόδοσή του με 50-80 λέξεις 

β. στην αναγνώριση της οργάνωσης του κειμένου (σύν- 

δέση προτάσεων ή παραγράφων, διαρθρωτικές λέξεις, 
τρόποι ανάπτυξης παραγράφων κ.λπ.) 

γ. στην αναγνώριση της λειτουργίας των μορφοσυντα- 
κτικών δομών - φαινομένων που έχουν διδαχθεί και που 
σχετίζονται με τους επικοινωνιακούς στόχους του κειμέ¬ 
νου 

δ. στην αξιοποίηση του λεξιλογίου του κειμένου (συνώ¬ 
νυμα, αντώνυμα, σημασία λέξεων κ.λπ.) 

2. Να συντάξουν ένα κείμενο 2-3 παραγράφων σε θέμα 
σχετικό με το περιεχόμενο του κειμένου που επεξεργά¬ 
στηκαν, ενταγμένο σε επικοινωνιακό πλαίσιο. 

Το πρώτο μέρος της εξέτασης βαθμολογείται με 10 μο¬ 
νάδες [δηλαδή τέσσερις (4) ερωτήσεις X 2,5 μονάδες]. Τ ο 
δεύτερο μέρος της εξέτασης (παραγωγή κειμένου) βαθ¬ 
μολογείται επίσης με 10 μονάδες. 

Άρθρο 3 

Ο τρόπος εξέτασης της Αρχαίας Ελληνικής Γλώσσας 
και Γραμματείας κατά Κλάδο του μαθήματος ορίζεται, κα- 
ταργουμένωντων διατάξεων της παραγράφου 1 του άρ¬ 
θρου 4 του Π.Δ. 294/80 (ΦΕΚ81 Α),του άρθρου 4του Π.Δ. 
451/93 (ΦΕΚ187 Α) και του άρθρου 1 του Π.Δ. 77/99 (ΦΕΚ 
91 Α), ως ακολούθως: 

Α. Αρχαία Ελληνική Γλώσσα: 

1. Στην Α'τάξη Γυμνασίου δίνεται στους μαθητές ένα α¬ 
πό τα διδαγμένα κείμενα, χωρίς το εισαγωγικό σημείωμα 
και τα γλωσσικά σχόλια του βιβλίου που το συνοδεύουν, 
και ζητούνται να απαντηθούν: 

α) Δύο (2) ασκήσεις γραμματικής που βαθμολογούνται 
με δυόμισι (2,5) μονάδες η καθεμία [σύνολο πέντε (5) μο¬ 
νάδες], 

β) Μία (1) άσκηση συντακτικού που βαθμολογείται με 
δύο (2) μονάδες. 

γ) Δύο (2) ασκήσεις λεξιλογικές - σημασιολογικές που 
βαθμολογούνται με δυόμισι (2,5) μονάδες η καθεμία [σύ¬ 
νολο πέντε (5) μονάδες]. 

δ) Δύο (2) ερωτήσεις κατανόησης περιεχομένου που 
βαθμολογούνται με τέσσερις (4) μονάδες η καθεμία [σύ¬ 
νολο οκτώ (8) μονάδες]. Οι ερωτήσεις αυτές μπορούν να 
αναλύονται σε δύο ισοδύναμα υποερωτήματα η καθεμία. 

2. Στη Β' τάξη Γ υμνασίου δίνεται στους μαθητές ένα α¬ 
πό τα διδαγμένα κείμενα, χωρίς το εισαγωγικό σημείωμα 
και τα γλωσσικά σχόλια του βιβλίου που το συνοδεύουν, 
και ζητούνται να απαντηθούν: 

α) Δύο (2) ασκήσεις γραμματικής που βαθμολογούνται 
με δυόμισι (2,5) μονάδες η καθεμία [σύνολο πέντε (5) μο¬ 
νάδες], 

β) Δύο (2) ασκήσεις συντακτικού που βαθμολογούνται 
με δυόμισι (2,5) μονάδες η καθεμία [σύνολο πέντε (5) μο¬ 
νάδες], 

γ) Δύο (2) ασκήσεις λεξιλογικές που βαθμολογούνται 
με δύο (2) μονάδες η καθεμία [σύνολο τέσσερις (4) μονά¬ 
δες], 

δ) Τρεις (3) ερωτήσεις περιεχομένου από τις οποίες: 

- δύο αναφέρονται στην κατανόηση του κειμένου που 
δίνεται για εξέταση και 

- μία ζητεί τη σύγκριση σύντομου παράλληλου κειμένου 
(από αυτά των οποίων έχει γίνει σχετική επεξεργασία κα¬ 
τά τη διδακτική διαδικασία) με το εξεταζόμενο. Κάθε επι- 
μέρους ερώτηση βαθμολογείται με δύο (2) μονάδες 
(2χ3=6). 

3. Στη Γ τάξη δίνεται στους μαθητές ένα (1) από τα δι¬ 
δαγμένα κείμενα, χωρίς το εισαγωγικό σημείωμα και τα 


γλωσσικά σχόλια, αυτούσιο ή διασκευασμένο, και ζητού¬ 
νται: 

α) Η μετάφραση 8-10 στίχων του, η οποία βαθμολογεί¬ 
ται με τέσσερις (4) μονάδες. 

β) Δύο (2) ασκήσεις γραμματικής οι οποίες βαθμολο¬ 
γούνται με δύο (2) μονάδες η καθεμία [σύνολο τέσσερις 
(4) μονάδες]. 

γ) Δύο (2) ασκήσεις συντακτικού οι οποίες βαθμολο¬ 
γούνται με δύο (2) μονάδες η καθεμία [σύνολο τέσσερις 
(4) μονάδες]. 

δ) Δύο (2) ασκήσεις λεξιλογικές - σημασιολογικές οι ο¬ 
ποίες βαθμολογούνται με δύο (2) μονάδες η καθεμία [σύ¬ 
νολο τέσσερις (4) μονάδες]. 

ε) Δύο (2) ασκήσεις κατανόησης περιεχομένου. Από αυ¬ 
τές η μία μπορεί να ζητεί τη σύγκριση σύντομου παράλ¬ 
ληλου κειμένου (από αυτά των οποίων έχει γίνει σχετική ε¬ 
πεξεργασία κατά τη διδακτική διαδικασία) με το εξεταζό¬ 
μενο. Οι απαντήσεις βαθμολογούνται με δύο (2) μονάδες 
η καθεμία [σύνολο τέσσερις (4) μονάδες]. 

Β. Αρχαία Ελληνικά Κείμενα από μετάφραση: 

Δίνεται διδαγμένο κείμενο (20-30 στίχων) σε φωτοτυπία 
και οι μαθητές καλούνται να απαντήσουν σε τέσσερις ε¬ 
ρωτήσεις: 

Ερώτηση 1η. Αφορά το γραμματειακό είδος και το συγ¬ 
γραφέα του κειμένου (την εποχή και το έργο του συγγρα¬ 
φέα). Η ερώτηση βαθμολογείται με τέσσερις (4) μονάδες. 

Ερώτηση 2η. Αφορά το περιεχόμενο του κειμένου που 
εξετάζεται (κατανόηση ή σύντομη αποτίμηση φράσεων ή 
τμημάτων του κειμένου ή διερεύνηση θεμάτων- προβλη 
μάτων ή περίληψη). Η ερώτηση βαθμολογείται με τέσσε¬ 
ρις (4) μονάδες. 

Ερώτηση 3η. Αφορά τη δομή του κειμένου και μπορεί να 
αναλύεται σε δύο ισοδύναμα υποερωτήματα, όπως: 

α. Χωρισμός σε μικρότερες ενότητες με κριτήρια αφη¬ 
γηματικά ή θεματικά και απόδοση πλαγιότιτλων. 

β. Εντοπισμός και αξιολόγηση του ρόλου των εκφρα- 
στικώντρόπων αφηγηματικής και περιγραφικής τεχνικής: 

- οπτική της αφήγησης (πρωτοπρόσωπη, τριτοπρόσω- 
πη, μικτή) 

- διάλογος, μονόλογος, ειρωνεία, σχόλιο 

- λειτουργία του χρόνου (προοικονομίες και επιβραδύν¬ 
σεις) 

- σχήματα λόγου (παρομοίωση, μεταφορά κ.ά) 

Η ερώτηση βαθμολογείται με έξη (6) μονάδες (3+3). 

Ερώτηση 4η. Μπορεί να αναλύεται σε δύο ισοδύναμα υ¬ 
ποερωτήματα που αναφέρονται: 

α) σε χαρακτηρισμούς προσώπων (στάσεις, σκέψεις, 
δράσεις, συναισθήματα, αξίες, ιδέες, συμπεριφορά των 
προσώπωντου κειμένου και αντίκτυπος στα άλλα κειμενι- 
κά πρόσωπα). 

β) σε συγκέντρωση, ταξινόμηση και αξιολόγηση στοι¬ 
χείων του πολιτισμού που εντοπίζονται στο κείμενο (θε¬ 
σμοί, ήθη και έθιμα, αξίες, ιδέες, οικονομία, υλικά αγαθά, 
κ.ά) ή στη σύγκριση ενός παράλληλου κειμένου με το κύ¬ 
ριο κείμενο όσον αφορά ιδέες, αξίες ή στάσεις και συ¬ 
μπεριφορά προσώπων που εντοπίζονται σ’ αυτά. 

Η σύγκριση μπορεί να ζητηθεί μόνο στη Γ τάξη Γ υμνασί¬ 
ου, όπου οι μαθητές/τριες καλούνται να μελετήσουντα κεί¬ 
μενα και να δημιουργήσουντο δικό τους κείμενο σε 80-120 
λέξεις σε προσεγμένο - γλωσσικά και ορθογραφικά - λόγο. 

Η ερώτηση βαθμολογείται με έξη (6) μονάδες (3+3). 

Άρθρο 4 

Ο τρόπος εξέτασης του μαθήματος της Ιστορίας στο 
Γυμνάσιο ορίζεται, τροποποιούμενης ως προς αυτό το 
μάθημα της διάταξης της περίπτωσης ΙΑ' του άρθρου 3 
του Π.Δ. 508/77 (ΦΕΚ 161 Α), ως ακολούθως: 

Δίνονται δύο ομάδες ερωτήσεων Α και Β. Η ομάδα Α πε¬ 
ριλαμβάνει πέντε ερωτήσεις από τις οποίες οι 
μαθητές/τριες επιλέγουν τις τρεις. Η ομάδα Β περιλαμ¬ 
βάνει τέσσερις ερωτήσεις από τις οποίες οι 
μαθητές/τριες επιλέγουν τις δύο. Οι ερωτήσεις μπορούν 
να αναλύονται σε δύο ισοδύναμα υποερωτήματα. 

Κάθε ερώτηση βαθμολογείται με τέσσερις (4) μονάδες 
(4X5=20). 

Η Ομάδα Α περιλαμβάνει ερωτήσεις που ελέγχουν τη 
γνώση και την κατανόηση της ιστορικής ύλης που διδά¬ 
χθηκαν οι μαθητές/τριες (εξήγηση ιστορικών όρων και εν¬ 
νοιών, περιγραφή ή ταξινόμηση ιστορικών γεγονότων, 
φαινομένων ή περιόδων, κατανόηση ή συνοπτική απόδο¬ 
ση του περιεχομένου μιας γραπτής ή εικαστικής ιστορι¬ 
κής πηγής, κατανόηση και περιγραφή των σχέσεων που 
υφίστανται ανάμεσα σε διαφορετικά ιστορικά γεγονότα, 
φαινόμενα κ.λπ.). 

Η Ομάδα Β περιλαμβάνει ερωτήσεις που ελέγχουν την 
ικανότητα των μαθητών/τριών να αναλύουν στοιχεία και 
σχέσεις, να αξιολογούντη δράση προσώπωνή ομάδων με 
βάση συγκεκριμένο κριτήριο, να συνθέτουν ιστορικά δε¬ 
δομένα. 


Στη Γ τάξη Γυμνασίου μπορεί να τίθεται και ερώτηση 
που αναφέρεται στη διάκριση ανάμεσα στην αντικειμενι¬ 
κή ιστορική πληροφορία και στην υποκειμενική γνώμη 
που εκτίθεται σε μια ιστορική πηγή κ.λπ. 

Και στις δύο ομάδες ερωτήσεων μπορεί να δίνεται 
στους/στις μαθητές/τριες φωτοτυπημένο ιστορικό υλικό 
προς επεξεργασία. Το υλικό αυτό δεν είναι υποχρεωτικό 
να προέρχεται αποκλειστικά από το σχολικό τους βιβλίο. 

Άρθρο 5 

Από τη δημοσίευση του παρόντος καταργούνται οι δια¬ 
τάξεις της παραγράφου Ιατου άρθρου 1 του Π.Δ. 427/86 
(ΦΕΚ 201 Α) και της παραγράφου 1 του άρθρου 2 του ΠΔ 
447/93 (ΦΕΚ 185 Α). 

Η ισχύς του παρόντος Προεδρικού Διατάγματος ισχύει 
απάτη δημοσίευσή του στην Εφημερίδα της Κυβερνήσε- 
ως. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Νοεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

θ-ΓΠ3ίΙ: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































